Folkeskolens fremtid er så sandelig til debat for tiden. I dag valgte KL så at varsle en lock-out startende pr. 1. april. Derfor kan den danske folkeskole være helt uden undervisning om bare én måned. - Vi synes, det er for dårligt, at de ikke hører på dem, der har forstand på eleverne og undervisningen. Så vi er mødt op i dag foran alle indgange til Aalborg Storcenter, siger lærer på Gug Skole Mette Amdisen. Generelt tog de handlende godt imod lærernes flyers. Og det glæder Mette Amdisen, der håber hendes krav bliver hørt. De fleste folkeskolelærere i Aalborg fortsætter kampen på mandag, hvor de igen deler flyers ud til forældrene foran skolerne.
Aalborgs folkeskolelærere er utilfredse med KL's varslede lock-out. Derfor demonstrede de i dag foran Aalborg Storcenter.